Առաջին անգամը չէ, որ շուրջ քսան տարի Հայաստանում իշխող Հանրապետական կուսակցության առաջնորդը խոսում է երկարատև տնտեսական աճի մասին: Նախորդը 2013-ի մարտին էր, երբ Սերժ Սարգսյանը կառավարությունից պահանջեց հետագա տարիներին ապահովել առնվազն 7 տոկոս տնտեսական աճ․ - «Հայաստանի Հանրապետության այն կառավարությունը, որ տարվա արդյունքներով, դա վերաբերվում է 13 թվականին, 14-ին, 15-ին, 16-ին, 17-ին, չապահովի 7 տոկոս տնտեսական աճ, այդ կառավարությունը պետք է հրաժարական տա»: